

Република Србија

**МИНИСТАРСТВО ИНФОРМИСАЊА**

**И ТЕЛЕКОМУНИКАЦИЈА**

**ИЗВЕШТАЈ О РАДУ**

**У 2024. ГОДИНИ**

**Београд,**

**27. децембар 2024. године**

**САЖЕТАК**

1. По први пут од успостављања законске обавезе (2015) све јединице локалне самоуправе у потпуности су имплементирале обавезу проистеклу из Закона о јавном информисању и медијима у вези са спровођењем јавних конкурса за пружање подршке продукцији медијских садржаја и едукацији медијских посленика,
2. У буџету за наредну годину, у односу на овогодишњих рекордних 337 милиона РСД, издвојено је додатних 180 милиона РСД за потребе спровођења јавних конкурса за пружање подршке продукцији медијских садржаја и едукацију медијских посленика које сваке године расписује и спроводи МИТ,
3. У односу на претходну годину значајно умањен број случајева ометања рада или угрожавања безбедности новинара,
4. У првих десет месеци ове, у односу на исти период рекордне 2023. године, забележен раст прихода од извоза ИКТ услуга од 20%,
5. Отпочета процедура за обнову лиценци за коришћење радио-френквенцијског спектра за потребе 2Г, 3Г и 4Г,
6. Отпочета процедура за увођење 5Г,
7. Након што је ЕУ у марту ове године обуставила процедуру за избор извођача за реализацију друге фазе пројекта увођења широкопојасног интернета у рурална подручја (вредност пројекта је 103,5 милиона ЕУР) детаљно је припремљена и успешно се спроводи истоветна обновљена процедура,
8. Пуштен у рад софтвер за успостављање система за хитно или рано упозоравање и обавештавање грађана у случају надолазеће или непосредне непогоде или несреће, путем СМС–а, на тачно одређеном географском подручју,
9. Република Србија сврстана у групу најуспешнијих земаља (земаља узора – role model) по глобалном индексу информационе безбедности који утврђује Међународна телекомуникациона унија (ITU, специјализована агенција у оквиру УН),
10. Институт „Портуланс“ Универзитета у Оксфорду објавио је престижни Network Readiness Index (NRI) за 2024. годину. Република Србија остварила је значајан успех, напредујући за читавих 8 места у односу на претходну годину и заузевши 47. позицију у конкуренцији 133 земље широм света. Србија је ове године потврдила и позицију регионалног лидера у дигиталној трансформацији надмашивши више чланица Европске уније из региона попут Хрватске (59), Румуније (57) и Грчке (56). Такође, Србија је далеко испред осталих земаља Западног Балкана, укључујући Црну Гору (65), Северну Македонију (77), Албанију (84) и Босну и Херцеговину (90).
11. Република Србије је, у контексту УН истраживања о развоју електронске управе (UN eGovernment Survey) задржала статус земље са високим нивоом развоја електронске управе потврђујући позицију међу глобалним лидерима у овој области. Посебан успех представља чињеница да је Република Србија 2024. године остварила помак на глобалној листи у великој конкуренцији чиме је додатно ојачала међународни углед у области дигиталне управе.
12. Национални контакт центар за безбедност деце на интернету отпочео са реализацијом активности и изван Републике Србије (У Босни и Херцеговини и Црној Гори).

Закони усвојени у Народној скупштини Републике Србије

1. **Закон о потврђивању Међународног споразума између Европске уније и Републике Србије о учешћу Републике Србије у програму Европске уније под називом ,,Дигитална Европа“ за период од 2021. до 2027. године**

 *(„Службени гласник РС – међународни уговори“, број 7/24)*

Програм ,,Дигитална Европа“ омогућава финансирање пројеката у области дигиталних технологија за које Европска унија додељује бесповратна финансијска средства и за које аплицирају субјекти из Европске уније, као и из земаља које нису чланице Европске уније, а приступиле су програму.

Најважнији аспект Споразума јесте удруживање снага са међународним партнерима у решавању глобалних изазова у складу са планом деловања на људе, планету и просперитет, посебно истичући дигиталну трансформацију привреде и друштва.

Области споразума јесу обезбеђивање праведне дигиталне транзиције, усредсређене на појединца у погледу развоја нових дигиталних технологија у привреди и друштву уз настојање јачања јавне подршке, препознавање потребе за развојем напредних дигиталних вештина за рад и оптимално коришћење будућих дигиталних капацитета, као и вођство за дигиталне трансформације предузећа и јавних услуга у свим секторима привреде.

1. **Закон о изменама Закона о привременом уређивању начина наплате таксе за јавни медијски сервис**

 *(„Службени гласник РС“, број 64/24)*

Усвајањем овог закона отклоњене су околности које би могле да доведу у питање функционалност јавних медијских сервиса. На овај начин оснажена је и њихова финансијска независност гарантована Законом.

Висина таксе за јавни медијски сервис је од 1. августа 2024. године повећана са 299,00 динара на 349,00 динара што ће додатно допринети несметаном функционисању јавних медијских сервиса у обављању њихове основне делатности.

Законом је предвиђено де се до 31. децембра 2025. године јавни медијски сервиси, и то Јавна медијска установа Радио телевизија Србије и Јавна медијска установа Радио телевизија Војводине и даље делимично финансирају из таксе за јавни медијски сервис, а делимично из буџета Републике Србије.

Предлози закона прихваћени од стране Владе

1. **Предлог закона о потврђивању аката Светског поштанског савеза**

Предлог закона у потпуности је усклађен са актима усвојеним током IV Ванредног конгреса Светског поштанског савеза, одржаног у Ријаду, и то:

* четвртим Додатним протоколом Општег правилника Светског поштанског савеза,
* првим Додатним протоколом Светске поштанске конвенције, и
* Додатним протоколом Споразума о поштанско новчаним услугама;

Све државе чланице Светског поштанског савеза у обавези су да спроведу поступак ратификације донетих аката и иста транспонују у национално законодавство. Наведена акта имају за циљ да пруже подршку ширем кругу заинтересованих учесника у области поштанских и логистичких услуга како би се укључили у рад Светског поштанског савеза чиме ће тржиште поштанског сектора бити динамичније и атрактивније.

1. **Предлог Закона о поштанским услугама**

Овим законским решењем успоставља се правни оквир за примену нових дигиталних технологија у поштанској делатности и савремене поштанске опреме; поједностављена је административна процедура за отпочињање обављања делатности поштанских услуга у циљу даљег јачања конкуренције на тржишту поштанских услуга; повећан је степен заштите корисника поштанских услуга; обезбеђује се економски и социјално одржива универзална поштанска услуга као услуга од општег економског интереса за све грађане Републике Србије; повећава се самосталност и независност Регулатора и подстиче се развој прекограничних поштанских услуга и повећање глобалне повезаности.

Закони у припреми

1. **Нацрт закона о јавним медијским сервисима**

 Министарство информисања и телекомуникација образовало је 16. септембра 2024. године Радну групу за израду Нацрта закона о јавним медијским сервисима.

 Радна група имала је задатак да изради радни текст верзије Нацрта закона са Образложењем који ће бити хармонизован са позитивно правним прописима Европске уније из ове области и у складу са мерама које су предвиђене Стратегијом развоја система јавног информисања у Републици Србији у периоду 2020-2025. година.

1. **Нацрт закона о измени и допунама Закона о јавном информисању и медијима**

 Министарство информисања и телекомуникација образовало је 29. новембра 2024. године Радну групу за израду Нацрта закона о измени и допунама Закона о јавном информисању и медијима.

 Радна група је размотрила сугестије које је Европска комисија доставила у вези са одредбама Закона о јавном информисању и медијима и текст Нацрта закона предала Министарству информисања и телекомуникација које ће спровести законом утврђену процедуру која претходи упућивању акта Влади.

1. **Нацрт закона о изменама и допуни Закона о електронским медијима**

 Министарство информисања и телекомуникација образовало је 29. новембра 2024. године Радну групу за израду Нацрта закона о изменама и допуни Закона о електронским медијима.

 Радна група је размотрила сугестије које је Европска комисија доставила у вези са одредбама Закона о електронским медијима и текст Нацрта закона предала Министарству информисања и телекомуникација које ће спровести законом утврђену процедуру која претходи упућивању акта Влади.

1. **Нацрт закона о информационој безбедности**

Министарство информисања и телекомуникација упутило је Нацрт закона о информационој безбедности у процедуру прибављања мишљења од органа државне управе.

Најзначајнији циљеви који се доношењем новог закона у области информационе безбедности имају постићи јесу усклађивање са НИС2 Директивом са сврхом да се утврди регулаторни оквир који одговара савременим развојним тенденцијама на тлу Европе и испуни обавеза из Споразума о стабилизацији и придруживању и поступка приступања Републике Србије Европској унији. Такође, новим законом предвиђено је унапређење институционалног оквира са циљем да се он оспособи да правилно примењује новоуспостављене обавезе и надлежности, као и уклањање недостатака постојећих прописа на основу искустава у вези са применом у пракси.

1. **Нацрт закона о изменама и допунама Закона о електронском документу, електронској идентификацији и услугама од поверења**

Министарство информисања и телекомуникација формирало је радну групу за израду Нацрта закона о изменама и допунама Закона о електронском документу, електронској идентификацији и услугама од поверења. Циљ законских одредби је усклађивање са новим оквиром Европске уније у овој области, а једна од главних новина је увођење тзв. „Дигиталног новчаника“ који ће омогућити грађанима знатно једноставнију електронску идентификацију и потврду идентитета електронским путем.

Подзаконска акта

*Уредбе*

1. **Уредба о утврђивању Плана намене радиофреквенцијских опсега**

*(„Службени гласник РСˮ, број 9/24)*

Наведена уредба донета је у циљу спровођења Закона о електронским комуникацијама и усаглашавања са међународним Правилником о радио-комуникацијама, одговарајућим међународним уговорима, споразумима, међународно-правним актима и препорукама и одговарајућим прописима Европске уније.

Планом намене радиофреквенцијских опсега су задовољене потребе свих заинтересованих страна које користе радиофреквенцијски спектар, а све у циљу рационалног и ефикасног коришћења радиофреквенцијског спектра.

1. **Уредба о утврђивању програма развоја широкопојасне комуникационе инфраструктуре у руралним и неразвијеним подручјима Републике Србије за период од 2024. до 2026. године**

*(„Службени гласник РС“, број 68/24)*

Закон о електронским комуникацијама предвидео је доношење подстицајних мера за унапређење тржишта електронских комуникација које се нарочито односе на развој широкопојасне комуникационе инфраструктуре у руралним и неразвијеним подручјима Републике Србије, а у циљу омогућавања равномерног регионалног развоја. У том смислу, реализовано је доношење наведене уредбе у циљу наставка заједничке изградње широкопојасне комуникационе инфраструктуре у „белим и сивим зонама“ у Републици Србији, у којима не постоји економски интерес оператора да граде мрежу у наредном периоду.

На овај начин држава ће омогућити повезивање на интернет приближно 880 основних и средњих школа, јавних установа, месних заједница и других објеката који користе органи власти на националном и локално нивоу, као и приближно 128.000 домаћинстава на дефинисаним територијама у околини објеката јавне намене.

Позитиван ефекат реализације подстицајних мера огледа се, пре свега, кроз развој наведених области, повезивање привредних региона, развој индустријских зона, као и повећање употребе нових технологија и иновација у пословању и образовању.

1. **Уредба о изменама и допунама Уредбе о шемама електронске идентификације** (видео идентификација)

*(„Службени гласник РС“, број 68/2024)*

Изменама и допунама Уредбе о шемама екектронске идентификације (видео идентификација) дефинисани су услови за спровођење видео идентификације на даљину као једног од метода за потврду идентитета корисника услуга електронске идентификације у сврху пружања електронских услуга.

Овом уредбом ближе се уређују услови за утврђивање идентитета корисника шема основног и средњег нивоа поузданости. Наиме, од великог је значаја да се провера идентитета на овај начин врши у складу са одговарајућим техничким захтевима како би се осигурала безбедност и поузданост верификације идентитета. У складу са тим, Уредба предвиђа услове које сваки пружалац услуге електронске идентификације треба да испуни уколико се одлучи да видео идентификацију користи као метод верификације корисника услуге. Услови су постављени тако да се обезбеди поверење у поступак и примене одговарајући национални и међународни стандарди у овој области.

1. **Уредба о утврђивању Канцеларије за информационе технологије и електронску управу као пружаоца услуге управљања квалификованим средством за креирање електронског печата на даљину**

*(„Службени гласник РС“, број 89/2024)*

 Влада Републике Србије је на седници одржаној 7. новембра 2024. године донела Уредбу о утврђивању Канцеларије за информационе технологије и електронску управу као пружаоца услуге управљања квалификованим средством за креирање електронског печата на даљину. Имплементацијом наведене услуге додатно се олакшава пружање електронских услуга и јавна управа се чини још ефикаснијом.

*Правилници*

*Област електронских комуникација*

*и поштанског саобраћаја*

1. **Правилник о изменама и допунама Правилника о утврђивању Плана издавања пригодних поштанских марака и мотива редовних издања поштанских марака** *(„Службени гласник РС”, број 6/24)*

Изменама Правилника План издавања пригодних марака за 2024. годину допуњен је серијом пригодних поштанских марака, посвећених обележавању јубилеја: 120 година од изласка првог броја дневног листа „Политика”, 75 година од оснивања Радио-телевизије Војводине и 75 година од оснивања Позоришта на Tеразијама.

1. **Правилник о изменама и допунама Правилника о утврђивању Плана издавања пригодних поштанских марака и мотива редовних издања поштанских марака** *(„Службени гласник РС”, број 21/24)*

Изменама Правилника План издавања пригодних марака за 2024. годину допуњен је серијом пригодних поштанских марака, посвећених обележавању јубилеја: 75 година од оснивања Југословенске кинотекe, 100 година Београдске надбискупије, 80 година дневног листа „Magyar Szo”, 75. уметничка сезона Ансамбла ,,Коло“ и 70 година дипломатских односа Републике Србије и Републике Индонезије.

1. **Правилник о изменама и допунама Правилника о утврђивању Плана издавања пригодних поштанских марака и мотива редовних издања поштанских марака** *(„Службени гласник РС”, број 37/24)*

Изменама Правилника План издавања пригодних марака за 2024. годину допуњен је серијом пригодних поштанских марака, посвећених обележавању јубилеја: 185 година дипломатских односа Србије и Француске, 140 година изградње железничке инфраструктуре у Србији, 200 година од рођења Бранка Радичевића, 80 година од ослобођења Београда и Србије, 100 година Института за јавно здравље Србије „Др Милан Јовановић Батут” и ,,Србија – Канада: 100 година од рођења Миломира Главчића“.

1. **Правилник о изменама и допунама Правилника о утврђивању Плана издавања пригодних поштанских марака и мотива редовних издања поштанских марака** *(„Службени гласник РС”, број 81/24)*

Изменама Правилника План издавања пригодних марака за 2024. годину допуњен је серијом пригодних поштанских марака, посвећених обележавању јубилеја: 185 година безбедносне заштите Војске и 80 година војне контраобавештајне службе.

1. **Правилник о допунама Правилника о утврђивању Плана издавања пригодних поштанских марака и мотива редовних издања поштанских марака**

*(„Службени гласник РС”, број 99/24)*

Изменама Правилника План издавања пригодних марака за 2024. годину допуњен је додавањем следећих мотива: Храм Светог Саве, безбедност деце на интернету, дебела кока, кантарион, водопија, лаванда, малина, грожђе, трешња и крушка.

У циљу спровођења Закона о електронским комуникацијама, министар информисања и телекомуникација је донео следеће правилнике:

1. **Правилник о техничким условима за регистрацију крајњих корисника услуге са плаћањем унапред**

*(„Службени гласник РС“, број 8/24)*

Правилником се ближе уређују технички услови које пружаоци услуга морају да испуне ради регистрације крајњих корисника услуге са плаћањем унапред преко јавне мобилне комуникационе мреже.

1. **Списак српских стандарда из области радио–опреме**

*(„Службени гласник РС”, број 55/24)*

Списком српских стандарда преузимају се европски хармонизовани стандарди, који обезбеђују претпоставку о усаглашености стандарда у области радио–опреме.

1. **Правилник о захтевима за интероперабилност аутомобилских радио–пријемника и потрошачке дигиталне телевизијске опреме**

*(„Службени гласник РС”, број 56/24)*

Правилником се у наше законодавство преносе одредбе Прилога 11 Европског законика о електронским комуникацијама (Директива 2018/1972) и крајњим корисницима се омогућава да сва опрема која се продаје у Републици Србији, а која је намењена за пријем радио сигнала у новим возилима врсте М и за пријем дигиталне телевизије, буде интероперабилна.

1. **Правилник о универзалном сервису у области електронских комуникација**

*(„Службени гласник РС”, број 59/24)*

Правилником се прописује минимални скуп услуга који одговарајући широкопојасни приступ интернету треба да обезбеде свим корисницима, посебно на локацијама на којима исте услуге није могуће обезбедити под уобичајеним комерцијалним условима, односно рањивим категоријама.

1. **Правилник о радио-опреми**

*(„Службеном гласнику Републике Србије”, број 24/24)*

Примена Правилника омогућиће коришћење јединственог пуњача за наведене категорије или класе радио-опреме и довешће до смањења електронског отпада. Поред тога, обезбедиће једноставнији приступ хитним службама свим корисницима, а особама са инвалидитетом употребу радио-опреме кроз коришћење звучних појачала за особе са оштећењем слуха, радија са великим тастерима или гласовним командама, екрана са великим фонтовима, адаптивних уређаја за управљање радијом, као и уређаја са синтезатором говора.

1. **Правилник о условима које мора да испуњава привредно друштво и друго правно лице за вршење мерења и испитивања рада електронских комуникационих мрежа и услуга, припадајућих средстава, електронске комуникационе опреме, радио–опреме и терминалне опреме у погледу кадрова, опреме и простора, као и начину спровођења контроле испуњености прописаних услова**

*(„Службени гласник РС“, број 68/24)*

 Правилником се утврђују услови које мора да испуњава привредно друштво или друго правно лице за вршење мерења и испитивања рада електронских комуникационих мрежа и услуга, као и ИКТ опреме.

1. **Правилник о начину и условима доделе и коришћења бројева из опсега који почиње бројем 116**

*(„Службени гласник РСˮ, број 83/24)*

 Правилником се прописују начин и услови доделе и коришћења бројева из опсега који почиње бројем 116, као и квалитет услуге бесплатног позива према наведеним бројевима.

1. **Правилник о захтевима за утврђивање заштитних зона електронских комуникационих мрежа и припадајућих средстава, одређених радио-центара и радио-станица, као и радио-коридора и обавезама инвеститора радова при изградњи или реконструкцији објеката**

*(„Службени гласник РСˮ, број 83/24)*

 Правилником се прописују захтеви који се односе на заштиту радио-системске инфраструктуре и спречавање сметњи у радио комуникацијама приликом изградње или реконструкције објеката.

1. **Правилник о начину и поступку спровођења стручног надзора у области електронских комуникација**

*(„Службени гласник РСˮ, број 84/24)*

Правилником се прописује начин и поступак спровођења стручног надзора који треба да омогући унифицирано поступање привредних субјеката у сектору електронских комуникација и смањење неправилности, пропуста и недостатака у раду, а све у циљу квалитетнијег пружања услуга електронских комуникација грађанима и привреди.

1. **Правилник о приступу хитним службама**

*(„Службени гласник РСˮ, број 87/24)*

Правилником се ближе уређује приступ хитним службама, а посебно обухвата комуникационе услуге између особа заснованих на коришћењу нумерације које су одговарајуће за приступ хитним службама у складу са могућностима и техничким карактеристикама опреме пријемних тачака хитне комуникације, параметре квалитета наведених услуга за приступ хитним службама, као и друге услове од значаја за приступ хитним службама.

1. **Правилник о техничким и другим захтевима за постављање електронске комуникационе мреже приликом изградње или реконструкције пословних и стамбених зграда**

*(„Службени гласник РСˮ, број 89/24)*

Правилником се прописују технички и организациони стандарди које треба поштовати приликом изградње или реконструкције зграда, а у вези са инсталацијом електронске комуникационе мреже (као што су телефонија, интернет, кабловска телевизија, системи за видеонадзор и слично).

1. **Правилник о класама радио-опреме**

*(„Службени гласник РСˮ, број 96/24);*

 Правилником се прописује класификацију радио-опреме у складу са различитим техничким и правним стандардима. Правилник има за циљ да дефинише и разграничи различите врсте радио-опреме која се користи за комуникацију, као и да одреди које опреме су подложне одређеним законским и техничким захтевима.

*Уредбе и Правилници чије се објављивање очекује у најкраћем року*

1. **Уредба о утврђивању максималног износа висине накнаде за заснивање права службености на непокретностима у јавној својини –** у току је јавна расправа

Уредбом ће се прописати максимални износи висина накнаде за заснивање права службености на непокретностима у јавној својини, а ради обезбеђивања предвидивости пословања и уједначавања висина накнада на локалном нивоу. Уредба ће регулисати начин одређивања накнаде коју привредни субјекти у области електронских комуникација треба да плате за заснивање права службености на непокретностима у јавној својини.

1. **Уредба о утврђивању инструмената за смањење безбедносних ризика повезаних са увођењем мобилних мрежа пете генерације (toolbox)**

**Уредбом ће се прописати инструменти за смањење безбедносних ризика повезаних са увођењем мобилних мрежа пете генерације (5Г).** Уредбом ће се осигурати заштита од потенцијалних ризика и претњи које могу настати као последица имплементације 5Г технологије у Србији.

1. **Правилник о утврђивању Плана издавања пригодних поштанских марака и мотива редовних издања поштанских марака**

Правилником су предвиђени планови издавања пригодних поштанских марака и мотиви редовних издања поштанских марака за 2025. годину.

1. **Правилник о техничким захтевима за дистрибуцију медијских садржаја терестричким путем и приступу мултиплексу у терестричкој дигиталној телевизији je упућен на мишљење надлежним органима.**

Правилником ће бити ближе уређени технички аспекти управљања и дистрибуције медијских садржаја путем терестричке (земљишне) дигиталне телевизије. Овим правилником биће прописани стандарди и захтеви који се морају испунити за сигурну и ефикасну дистрибуцију телевизијских програма и приступу мултиплексу, односно систему који омогућава да више канала буде емитовано преко истог радиофреквентног спектра.

1. **Правилник о минималним условима за издавање појединачних дозвола за коришћење радиофреквенцијског спектра на основу спроведеног поступка јавног надметања у радиофреквенцијским опсезима 694-790 MHz 880-915/925-960 MHz, 1710-1780/1805-1875 MHz, 1920-1980/2110-2170 MHz, 2500-2690 MHz и 3400-3800 MHz**.

Правилником ће се прописати јасни технички, финансијски и оперативни захтеви који морају бити испуњени од стране оператора који желе да учествују у јавном надметању за одређене радиофреквенцијске опсеге. Доношење наведеног правилника има за циљ да осигура транспарентност, конкурентност и ефикасност у управљању радиофреквенцијским спектром, као и да подстакне развој нових телекомуникационих технологија, укључујући **5Г мреже.**

1. **Правилник о увођењу дигиталног терестричког емитовања медијске услуге радија и приступа мултиплексу**

**Правилником ће бити регулисан процес преласка са аналогног на дигитално емитовање и као такав представљаће** кључни корак у модернизацији радијског емитовања у Србији.Такође, правилником ће се омогућити већи капацитет за емитовање радијских програма, бољи квалитет звука и ефикасније коришћење радиофреквенцијског спектра.

*Закључци*

1. **Закључак Владе 05 Број: 11-741/2024-1 од 1. фебруара 2024. године којим се прихвата Анекс III Колективног уговора за Јавно предузеће „Пошта Србије“.**

Колективни уговор за Јавно предузеће „Пошта Србијеˮ, Београд, закључен је између Владе и репрезентативног синдиката и пословодства у Јавном предузећу „Пошта Србијеˮ, Београд, и исти је објављен у „Службеном гласнику РС“, број 9. од 21. јануара 2022. године, Анекс I Колективног уговора за Јавно предузеће „Пошта Србијеˮ, Београд, је објављен у „Службеном гласнику РС“ број 89. од 11. августа 2022. године и Анекс II је објављен у „Службеном гласнику РС“, број 109 од 6. децембра 2023. године.

Анексом III Колективног уговора измењен је члан 32. Колективног уговора за Јавно предузеће „Пошта Србијеˮ, Београд и то утврђивањем коефицијената зарада који ће се примењивати почев од исплате зараде за месец јануар 2024. године. Поред наведеног, Анексом III Колективног уговора, у члану 35. после става 2. додат је нови став 3. којим је предвиђена висина месечне вредности радног часа за 2024. годину у износу од 180,00 динара. Даље, после члана 135. Колективног уговора додат је нови члан 135а. Колективног уговора, којим се утврђује да послодавац, ресорно министарство и представници репрезентативних синдиката, најмање једанпут квартално, а по потреби и чешће у току календарске године, одржавају заједничке састанке, у циљу заштите и унапређења права и интереса запослених.

1. **Закључак Владе 05 Број: 11-12050/2024 од 5. децембра 2024. године, којим се прихвата Анекс IV Колективног уговора за Јавно предузеће „Пошта Србије“.**

Уредбом о утврђивању елемената годишњег програма пословања за 2025. годину, односно трогодишњег програма пословања за период 2025 - 2027. године јавних предузећа и других облика организовања који обављају делатност од општег интереса, 05 Број: 110-11118/2024 од 14. новембра 2024. године, коју је донела Влада Републике Србије и Смерницама за израду годишњег програма пословања за 2025. годину, односно трогодишњег програма пословања за период 2025 - 2027. године јавних предузећа и других облика организовања који обављају делатност од општег интереса, које су саставни део Уредбе, утврђени су елементи годишњег програма пословања који се, између осталог, односе и на висину месечне вредности радног часа. Наиме, у наведеним Смерницама је дефинисано да се укупна годишња маса средстава за зараде запослених, просечна зарада пословодства и укупна просечна зарада може увећати за највише 8% у односу на исплаћену масу средстава за зараде, односно просечну зараду у 2024. години, у складу са финансијским могућностима јавног предузећа, а након измене важећег општег акта.

У складу са чланом 35. став 1. Колективног уговора за Јавно предузеће „Пошта Србије“, Београд, годишња маса средстава за зараде планира се Програмом пословања Јавног предузећа „Пошта Србије“, Београд за календарску годину, док се висина месечне вредности радног часа утврђује приликом расподеле, у складу са динамиком расположиве масе средстава за зараде, утврђене Програмом пословања, уз сагласност Оснивача. Ставом 3. истог члана Колективног уговора, прописано је да висина месечне вредности радног часа за 2024. годину, износи 180,00 динара.

Имајући у виду напред изнето, закључен је Анекс IV Колективног уговора, којим се изменила висина месечне вредности радног часа за 2025. годину, те се новом вредношћу радног часа у износу од 194,40 динара, омогућило планирање повећања зарада од 8%, односно Програмом пословања ЈП „Пошта Србије“, Београд за 2025. годину, биће пројектоване финансијске величине у које ће бити укључене измене Колективног уговора предвиђене Анексом IV.

*Решења о давању сагласности*

1. **Решење, 05 Број: 338-6767/2024 од 1. августа 2024. године, о давању сагласности на Одлуку о утврђивању цена резервисаних поштанских услуга у унутрашњем поштанском саобраћају, коју је донео Надзорни одбор Јавног предузећа „Пошта Србије“, Београд, на седници од 27. марта 2024. године**.

Јавно предузеће „Пошта Србије“, Београд као јавни поштански оператор и пружалац универзалне поштанске услуге, која обухвата и резервисане поштанске услуге, сагласно члану 18. Закона, цене тих услуга, односно поштарине одређује полазећи од реалних трошкова, у оквиру прописаног квалитета, уважавајући принцип да поштарина треба да буде приступачна за све кориснике и под једнаким условима без дискриминације.

Полазећи од макроекономских параметара, раста инпута који утичу на формирање цена услуга поштанске делатности, тржишних параметара као и цена поштанских услуга земаља у окружењу, овим ценовником је повећана цена резервисаних поштанских услуга.

1. **Решење о давању сагласности на Одлуку о изменама и допуни Одлуке о условима и начину издавања поштанских марака у ЈП „Пошта Србије“, Београд, а који је Влада донела на седници одржаној 29. марта 2024. године.**

Имајући у виду да се чланом 3. став 2. Одлуке о условима и начину издавања поштанских марака у Јавном предузећу „Пошта Србије”, Београд („Службени ПТТ-гласник”, број 1458/21, у даљем тексту: Одлука) прописује да номинална вредност на свакој поштанској марки мора бити исказана у динарима, указала се потреба за изменом ове одредбе. Циљ те измене је да се створе формално-правни услови за реализацију иницијативе, сагласно којој ће на новим мотивима редовних издања поштанских марака номинална вредност бити исказана латиничним словним ознакама „Е“, „X“, „P“, „O“, „B“ и „G“. Ова измена има за циљ промоцију међународне специјализоване изложбе „EXPO 2027“.

*Област јавног информисања*

**1. Правилник о суфинансирању пројеката за остваривање јавног интереса у области јавног информисања**

*(„Службени гласник РС”, број 6/24)*

 Овим правилником ближе се уређује: суфинансирање пројеката за остваривање јавног интереса у области јавног информисања; изглед и садржина обрасца за подношење биографија; критеријуми бодовања на основу поднетих биографија; изглед и садржина обрасца за подношење пројеката; критеријуми за оцењивање пројеката; начин рада и одлучивања комисије; обрасци за подношење наративног и финансијског извештаја; начин израде извештаја о спроведеним конкурсима у области јавног информисања у односу на тематску и жанровску разноврсност и циљне групе којима је садржај намењен; извештај о реализацији пројеката подржаних на конкурсима у току претходне календарске године; критеријуме за евалуацију подржаних пројеката; обавеза заштите пословне тајне и ауторског права корисника средстава као и друга питања од значаја за спровођење евалуације.

**2. Правилник о документацији која се прилаже у поступку регистрације медија у**

 **Регистар медија**

*(„Службени гласник РС”, број 76/24)*

Овим правилником прописује се документација која се прилаже уз регистрациону пријаву у поступку регистрације медија у Регистар медија. Поред документације, предвиђене претходним Законом о јавном информисању, овим правилником ће бити извршена допуна документације у складу са важећим Законом о јавном информисању и медијима, усвојеним крајем 2023. године.

**3. Правилник о документацији која се прилаже у поступку евиденције произвођача медијских садржаја у Евиденцију произвођача медијских садржаја**

 *(„Службени гласник РС”, број 76/24)*

Овим правилником прописује се документација која се прилаже уз евиденциону пријаву у поступку евидентирања, промена и брисања података о произвођачу медијских садржаја у Евиденцију произвођача медијских садржаја. Поступак евиденције наведених података почеће да се примењује од 1. јануара 2025. године, односно од тренутка успостављања Евиденције произвођача медијских садржаја.

**4. Правилник о начину вођења и упису у евиденцију представника иностраних медија и дописништава иностраних медија**

*(„Службени гласник РС”, број 76/24)*

Овим правилником уређује се начин вођења и уписа у евиденцију представника иностраних медија и дописништава иностраних медија, као и издавање легитимација за обављање медијске активности на територији Републике Србије.

**5. Правилник о спровођењу анализе о потребним медијским садржајима**

*(„Службени гласник РС”, број 76/24)*

Овим правилником ближе се прописује поступак спровођења анализе о потребним медијским садржајима, начин израде извештаја о анализи о потребним медијским садржајима, форма и садржина обрасца за давање предлога о потребним медијским садржајима од јавног интереса у поступку јавних консултација.

**6. Правилник о о начину успостављања и садржини Јединственог информационог система за спровођење и праћење суфинансирања пројеката у области јавног информисања**

 *(„Службени гласник РС”, број 97/24)*

Овим правилником ближе се уређују услови и начин успостављања Јединственог информационог система за спровођење и праћење суфинансирања пројеката у области јавног информисања, уписа, обраде, вођења, ажурирања и доступности података и докумената у електронском облику, аутентикације и ауторизације корисника, друга питања од техничког значаја за вођење Јединственог информационог система, као и садржај Јединственог информационог система.

1. **Правилник о изменама и допунама Правилника о суфинансирању пројеката за остваривање јавног интереса у области јавног информисања**

*(Очекује се објављивање у најкраћем року)*

Овим правилником су предложене измене и допуне важећег Правилника у правцу отклањања уочених недостатака током његове примене. Такође су поједини обрасци, који се користе у поступку пројектног суфинансирања, измењени и допуњени како би се прилагодили за коришћење у Јединственом информационом систему, преко ког ће се спроводити пројектно суфинансирање на нивоу целокупне територије Републике Србије.

 Стратегије и акциони планови

1. **Стратегија развоја система електронских комуникација у Републици Србији до 2027. године**

 *(„Службени гласник РС“, број 70/24)*

У претходном периоду јавна политика у области електронских комуникација била је дефинисана Стратегијом развоја мрежа нове генерације, која је важила закључно са 2023. годином.

Стратегијом развоја система електронских комуникација у Републици Србији за период до 2027. године одређени се национални приоритети у планирању изградње, постављања и пружања јавних електронских комуникационих мрежа и услуга од интереса за Републику Србију и усклађене активности свих носилаца појединих мера за период од 2024. до 2027. године.

Ова стратегија акценат ставља на унапређење електронских комуникационих мрежа и повезаности што обухвата укљученост и могућност приступа и коришћења садржаја и услуга дигиталног друштва путем широкопојасног приступа и подржава примену нових напредних технологија.

Саставни део документа је Акциони план за спровођење Стратегије за период од 2024. до 2027. године којим су дефинисане конкретне мере и активности које ће бити предузете ради обезбеђења услова да се циљеви Стратегије реализују.

1. **Акциони план за спровођење Стратегије развоја информационог друштва и информационе безбедности од 2024. до 2026. године**

*(Акциони план усвојен на седници Владе 8. августа 2024. године)*

Дана 3. септембра 2021. године Влада Републике Србије донела је Стратегију развоја информационог друштва и информационе безбедности у Републици Србији за период од 2021. до 2026. године („Службени гласник РС“, број 86/21) за чије спровођење је предвиђено и доношење акционих планова којим би се утврдила динамика реализације утврђених активности.

Овај акциони план садржи активности које треба да се спроведу до краја 2026. године и које треба да допринесу реализацији стратешких циљева Републике Србије у области информационе безбедности.

Активности обухваћене Акционим планом треба да допринесу спровођењу следећих циљева:

1) Унапређење дигиталних знања и вештина грађана, подизање капацитета запослених у јавном и приватном сектору за коришћење нових технологија и унапређење дигиталне инфраструктуре у образовним установама,

2) Дигитализација услуга и пословања у јавном и приватном сектору, и

3) Унапређење информационе безбедности грађана, јавне управе и привреде.

1. **Акциони план за спровођење Стратегије развоја система јавног информисања у Републици Србији за период 2020–2025. година (током 2025. године)**

 *(Очекује се усвајање на седници Владе)*

Дана 30. јануара 2020. године Влада Републике Србије донела је Стратегију развоја система јавног информисања у Републици Србији за период 2020–2025. година („Службени гласник РС”, број 11/20). за чије спровођење је предвиђено и доношење акционих планова којим би се утврдила динамика реализације утврђених активности.

Овај акциони план садржи активности које треба да се спроведу до краја 2025. године и које треба да допринесу реализацији стратешких циљева Републике Србије у области јавног информисања.

Активности обухваћене Акционим планом треба да допринесу остваривању следећих циљева:

1. Побољшани безбедносни, социо-економски и професионални услови за рад новинара и медијских радника;

2. Успостављено функционално, одрживо и фер медијско тржиште заштићено од политичког утицаја;

3. Функционалне, компетентне, професионалне и отворене институције располажу механизмима заштите од спољних притисака и доследно примењују јавне политике и прописе;

4. Повећана објективност и разноврсност извора и медијских садржаја у медијима на језицима националних мањина;

5. Унапређена медијска писменост.

Министарство информисања и телекомуникација припремиће финални извештај, односно евалуацију Стратегије, најкасније шест месеци након истека примене Стратегије, и поднети га Влади Републике Србије.

 Билатерална сарадња

Меморандуми

*Потписани меморандуми*

1. **Меморандум о разумевању о сарадњи у области информационих и комуникационих технологија између Републике Србије и Народне Републике Кине**

 *(„Службени гласник РС – међународни уговори“, број 2/24)*

Меморандумом је предвиђена сарадња у више области развоја нових технологија, а пре свега рачунарства у облаку, вештачке интелигенције, примене дигиталне трансформације и дигиталне технологије у економији, укључујући индустрију, образовање, здравство и животну средину, као и имплементацији комуникационе инфраструктуре, посебно широкопојасних мрежа и дата центара.

1. **Меморандум о разумевању о јачању сарадње у области дигиталне економије између Републике Србије и Народне Републике Кине**

 *(„Службени гласник РС – међународни уговори“, број 2/24)*

Меморандумом је предвиђено успостављање сарадње у циљу континуиране промоције развоја дигиталне економије и јачања дигиталне трансформације што се, пре свега, односи на промоцију иновативне примене дигиталних технологија, развој вештачке интелигенције, дигиталну трансформацију традиционалних индустрија, продубљивање сарадње у области развоја паметних градова и предузимање других активности око којих се стране договоре.

1. **Споразум о радио-телевизијској и интернет аудио-визуелној сарадњи између Републике Србије и Народне Републике Кине**

 *(„Службени гласник РС – међународни уговори”, број 2/24)*

Имајући у виду интерес за унапређењем сарадње и размене у области радио–телевизије и интернет аудио–визуелних сектора са Народном Републиком Кином потписивање овог документа је од изузетног значаја и интереса за обе државе с обзиром на то да ће омогућити реализацију заједничких програма и пројеката у области информисања и медија, као и унапредити и ојачати односе између две државе.

1. **Меморандум о разумевању о сарадњи у области медија, информисања и телекомуникација Републике Србије и Директората за комуникације Председништва Републике Турске**

*(„Службени гласник РС – међународни уговори”, бр. 9/2024-386)*

Меморандум је потписан 11. октобра 2024. године у Београду. Меморандумом је предвиђено да учесници настоје да ојачају, промовишу и развијају сарадњу и размену у области радија, телевизије и онлајн аудио-визуелних сектора, са нагласком на заједничко емитовање програма, копродукцију и размену људи, између две земље на основу реципроцитета и обостране користи. Учесници ће подстицати узајамне посете, фокусирати се на размену искустава у регулаторним политикама у домену радија, телевизије и онлајн аудио-визуелних сектора, стварања садржаја и технолошких истраживања.

1. **Меморандум о разумевању између Министарства информисања и телекомуникација Републике Србије и Министарства информисања, комуникација и технологије Краљевине Есватини о сарадњи у области комуникација и информационих технологија**

 *(„Службени гласник РС – међународни уговори”, бр. 9/2024- 391)*

Меморандум је потписан 19. октобра 2024. године у Београду. Меморандум предвиђа сарадњу две стране у области развоја иновативних решења у области телекомуникација и 5G мреже, развоја телекомуникација у руралном подручју поштанских услуга, развоја дигиталних вештина, информационе безбедности, заштите деце при коришћењу информационо-комуникационих технологија, електронских потписа и услуга од поверења, електронске идентификације и дигитализације културног наслеђа.

1. **Меморандум о разумевању између Министарства информисања и телекомуникација Републике Србије и Министарства комуникација и информационих технологија Арапске Републике Египат о сарадњи у области комуникација и информационих технологија**

*(„Службени гласник РС – међународни уговори”, бр. 9/2024-392)*

Циљ овог Меморандума је успостављање оквира за сарадњу у области комуникација и информационих технологија, заснован на једнакости и реципроцитету и у складу са постојећим законодавством држава.

Египатска делeгација била је у посети од 24. новембра до 28. новембра којом приликом је обишла значајне локације из ИКТ области. У предстојећем периоду се планира одржавање онлајн састанка представника ИТИДЕ са правним лицима из Републике Србије.

1. **Меморандум о сарадњи између Министарства информисања и телекомуникација Републике Србије и Министарства за дигитални развој, иновације и аерокосмичку индустрију Републике Казахстан**

 *(„Службени гласник РС – међународни уговори“, бр. 9/2024-400)*

Меморандум предвиђа сарадњу у областима електронске управе, паметне инфраструктуре, е-Здравља, пружање јавних услуга путем интернета, укључујући е-Учење, пројектовање електронских система и развоја дигиталних технологија за даљу електронску производњу вођену иновацијама, укључујући електронику обновљивих извора енергије, индустрију енергетске електронике.

1. **Меморандум о разумевању између Министарства информисања и телекомуникација Републике Србијe, Истраживачко-развојног института за вештачку интелигенцију Србије и Савета за истраживање напредних технологија Уједињених Арапских Емирата.**

Меморандумом је предвиђена сарадња која има за циљ да искористи техничку експертизу Савета за истраживање напредних технологија УАЕ, могућност коришћења Фалкон отвореног кода и решења заснованих на њему за даљи развој вештачке интелигенције у Србији. Фалкон је породица моћних великих језичких модела отвореног кода које је развио Институт за технолошке иновације, огранак Савета за истраживање напредних технологија УАЕ за примењено истраживање.

1. **Меморандум о разумевању о сарадњи у области дигиталних технологија између Министарства информисања и телекомуникација и компаније „Toshiba Europe Limited“**

Меморандумом је предвиђена сарадња у области развоја информационо-комуникационих технологија на пољу дигиталне трансформације и модернизације информационо-технолошких мрежа. Наведени меморандум допринеће развоју и модернизацији постојећих решења као и најсавременије производе компаније Toshiba који би осигурали бољи положај Републике Србије у области информационих технологија.

*Усаглашени меморандуми*

1. **Меморандум о разумевању Министарства информисања и телекомуникација Републике Србије и Министарства комуникација Државе Израел у области телекомуникација и поштанских услуга**

 *(Меморандум усвојен од стране Владе)*

Меморандум има за циљ да унапреди сарадњу у области телекомуникација и поштанских услуга, која је од значаја за било коју од њих у оквиру Међународне телекомуникационе уније, Светског поштанског савеза и других међународних форума, те да сарађују на промовисању заједничких циљева у областима телекомуникација и поште, да подстакне комуникацију између јавног и приватног сектора, академских и научних установа, корпорација и других организација, ради унапређења научних и техничких достигнућа у релевантној области.

1. **Меморандум о разумевању Министарства информисања и телекомуникација Републике Србије и Министарства за дигиталну транзицију и реформу управе Краљевине Мароко о сарадњи у области дигитализације**

Меморандум предвиђа сарадњу две стране у области дигитализације и области информационо–комуникационих технологија. Сарадња између две земље иницирана је у циљу заједничког јачања индустријске, технолошке и привредне сарадње. Циљеви сарадње који ће се постићи потписивањем овог Меморандума о разумевању су стварање инфраструктурних предуслова за дигиталну трансформацију и дигиталну економију, омогућавање дигитализације администрације за потребе грађана, као и подршка развоју дигиталних платформи.

Потписивање овог меморандума о разумевању представљало би унапређење и проширење сарадње у дигиталној области, као и области информационо–комуникационих технологија као покретача економског развоја Републике Србије, а у сврху повећања ефикасности рада, веће запослености и подизања квалитета живота свих грађана Републике Србије. Стране се обавезују да ће испитати модалитете имплементације овог Меморандума у року од три до шест месеци од дана потписивања, да ће укључити јавне и приватне актере дигиталног сектора и да ће размотрити могућност реализације заједничких програма.

1. **Меморандум о разумевању Министарства информисања и телекомуникација Републике Србије и Министарства поште и телекомуникација Демократске Народне Републике Алжир у области поштанског саобраћаја и електронских комуникација**

*(Меморандум усвојен од стране Владе)*

Меморандум предвиђа сарадњу две стране у области развоја технологија, продукта, сервиса и промоцију трговине у области поштанског саобраћаја и електронских комуникација, развој вештина запослених кроз имплементацију програма размене и заједничке организације састанака и семинара у наведеним областима, као и друге области сарадње које ће бити договорене између две стране.

Циљеви сарадње који ће се постићи потписивањем овог Меморандума о разумевању су јачање, промовисање и развијање сарадње у области поштанског саобраћаја и електронских комуникација између Републике Србије и Демократске Народне Републике Алжир која је заснована на једнакости и узајамној користи у складу са прописима.

1. **Меморандум о разумевању Министарства информисања и телекомуникација Републике Србије и Министарства комуникационих технологија Републике Тунис о сарадњи у области информационих и комуникационих технологија**

Меморандум има за циљ да успостави оквир сарадње у области информационих и комуникационих технологија (ИКТ) између Страна потписница. У складу са прописима две земље, Стране ће учествовати у размени политика, прописа и техничких стандарда у области информисања и комуникација, промовисању сарадње између истраживачких институција и компанија. Сарадња ће се одвијати кроз размену искустава у вези са функционисањем и коришћењем електронских потписа (еПотписи), услуга поверења и електронске идентификације (еИД); развојем мрежа укључујући 5Г мрежу, дата центре и иновативна решења у области ИКТ; примени дигиталне трансформације и дигиталне технологије у различитим сферама укључујући документацију и дигитализацију културног наслеђа; постављању инфраструктуре широкопојасних комуникација, нарочито у руралним подручјима; размену најбољих решења у области безбедности и интегритета комуникационих мрежа, сигурне и правилне употребе интернета, сајбер безбедности; универзалне услуге и најбоље праксе у области ИКТ; размену искустава о развоју система хитног јавног обавештавања у случају великих несрећа и катастрофа и обавештавање грађана путем СМС/ЦБС порука; друге области сарадње како се Стране међусобно договоре.

*Меморандуми у поступку усаглашавања*

1. **Меморандум о разумевању Министарства информисања и телекомуникација Републике Србије и Министарства телекомуникација Уједињеног Краљевства Велике Британије и Северне Ирске у области сајбер безбедности**

Циљеви који ће се постићи потписивањем овог Меморандума о разумевању су сарадња и размена информација у области информационе безбедности, развој организационих и технолошких капацитета у овој области, подршка у изради и примени прописа и стратешких докумената, као и унапређење превентивних мера у области сајбер безбедности.

1. **Меморандум о разумевању Министарства информисања и телекомуникација Републике Србије и Министарства транспорта, комуникација и рада Републике Кипар о сарадњи у области електронских комуникација и поштанских услуга**

Меморандум о разумевању има за циљ да успостави оквир за сарадњу у области електронских комуникација и поштанских услуга и заснован на једнакости, реципроцитету и обостраној користи, у складу са законима, прописима и националним политикама које су на снази у државама потписницама. Сарадња ће се одвијати у следећим облицима: размена праксе, искустава и стручњака; организовање обука, техничких консултација и развој људских ресурса, подстицање размене и сарадње између организација, истраживачких институција и универзитета.

1. **Меморандум о разумевању Министарства информисања и телекомуникација Републике Србије и Министарства транспорта, комуникација и рада Републике Кипар о сарадњи у области медија и информисања**

Меморандум има за циљ даљи развој сарадње и размене у области медија и информисања који обухвата секторе радија, телевизије и онлајн аудио-визуелних медија, са посебним нагласком на узајамно емитовање програма, копродукцију и размену међу људима, између две земље на основу реципроцитета и узајамне користи. Предвиђено је да Стране подстичу узајамне посете, фокусирајући се на размену искустава у вези са регулаторним политикама у областима радија, телевизије и онлајн аудио-визуелних медија, развојем индустрије, креирањем садржаја и технолошким истраживањем.

1. **Меморандум о сарадњи у области информационог друштва и информационе безбедности Министарства информисања и телекомуникација Републике Србије и Министарства за истраживање, иновације и дигитализацију Румуније**

Циљ овог меморандума о разумевању је успостављање оквира за сарадњу између страна у области информационих и комуникационих технологија заснован на принципу равноправне користи и међусобног интереса. Сарадња ће се одвијати кроз размену информација; билатералне консултације; експертске мисије и радне групе, студијске посете и обуке; размену експерата; заједничко истраживање и развојне пројекте.

1. **Споразум о сарадњи у области медија и информисања Министарства информисања и телекомуникација Републике Србије и Министарства за истраживање, иновације и дигитализацију Румуније**

Споразум има за циљ даљи развој сарадње и размене у области медија и информисања који обухвата секторе радија, телевизије и онлајн аудио-визуелних медија, са посебним нагласком на узајамно емитовање програма, копродукцију и размену међу људима, између две земље на основу реципроцитета и узајамне користи. Предвиђено је да Стране подстичу узајамне посете, фокусирајући се на размену искустава у вези са регулаторним политикама у областима радија, телевизије и онлајн аудио-визуелних медија, развојем индустрије, креирањем садржаја и технолошким истраживањем.

1. **Меморандум о разумевању о сарадњи у области информационих и комуникационих технологија Министарства информисања и телекомуникација Реублике Србије и надлежног органа Републике Француске**

Меморандум о разумевању има за циљ дељење најбољих пракси о регулисању области ИКТ, размена искустава у вези са начином функционисања и коришћења електронских потписа, услуга од поверења и електронске идентификације, информисање о степену развоја комуникационих сектора следеће генерације и иновативних решења у области телекомуникација, укључујући 5Г мрежу, размена искустава о примени дигиталне трансформације и дигиталне технологије у многим различитим сферама укључујући документацију и дигитализацију културног наслеђа, размена информација о развоју комуникационе инфраструктуре, посебно широкопојасних мрежа и дата центара и развоју телекомуникација у руралним подручјима, размена најбољих пракси у области безбедности и интегритета комуникационих мрежа, безбедног и правилног коришћења Интернета, сајбер безбедности, мере промоције универзалних услуга и најбоље праксе у телекомуникацијама и ИКТ.

1. **Меморандум о разумевању Министарства информисања и телекомуникација Републике Србије и Министарства дигиталне трансформације и јавне управе Краљевине Шпаније о сарадњи у области информационо-комуникационих технологија**

Меморандум о разумевању има за циљ да успостави оквир за сарадњу у области информационих и комуникационих технологија (ИКТ) која укључује размену политика, прописа и техничких стандарда у области информационо комуникационих технологија и промовисање сарадње између истраживачких институција и компанија из обе земље. Сарадња у области ИКТ обухвата: размену најбољих пракси, искустава и стручњака између две земље; организацију обука, техничких консултација и развој људских ресурса у области ИКТ; подстицање размене и сарадње између организација, истраживачких институција и универзитета; промоцију талената и обуку у области дигиталних вештина у информационим и комуникационим технологијама, као и најбољих решења за заштиту у области сајбер безбедности, спровођење заједничких истраживања у овој области и друге облике сарадње.

1. **Споразум о сарадњи у области медија и информисања Министарства информисања и телекомуникација Републике Србије и Министарства дигиталне трансформације и јавне управе Краљевине Шпаније**

Споразум има за циљ даљи развој сарадње и размене у области медија и информисања који обухвата секторе радија, телевизије и онлајн аудио-визуелних медија, са посебним нагласком на узајамно емитовање програма, копродукцију и размену међу људима, између две земље на основу реципроцитета и узајамне користи. Предвиђено је да Стране подстичу узајамне посете, фокусирајући се на размену искустава у вези са регулаторним политикама у областима радија, телевизије и онлајн аудио-визуелних медија, развојем индустрије, креирањем садржаја и технолошким истраживањем.

1. **Меморандум о разумевању између Министарства информисања и телекомуникација Републике Србије и Министарства за комуникације и политичке послове Државе Либије о сарадњи у области информационо-комуникационих технологија**

Меморандум о разумевању има за циљ да успостави оквир за сарадњу у области информационих и комуникационих технологија (ИКТ) која укључује размену политика, прописа и техничких стандарда у области информационо комуникационих технологија и промовисање сарадње између истраживачких институција и компанија из обе земље. Сарадња у области ИКТ обухвата: размену најбољих пракси, искустава и стручњака између две земље; организацију обука, техничких консултација и развој људских ресурса у области ИКТ; подстицање размене и сарадње између организација, истраживачких институција и универзитета; промоцију талената и обуку у области дигиталних вештина у информационим и комуникационим технологијама, као и најбољих решења за заштиту у области сајбер безбедности, спровођење заједничких истраживања у овој области и друге облике сарадње.

1. **Споразум о сарадњи у области медија и информисања Министарства информисања и телекомуникација Републике Србије и Министарства за комуникације и политичке послове Државе Либије**

Споразум има за циљ даљи развој сарадње и размене у области медија и информисања који обухвата секторе радија, телевизије и онлајн аудио-визуелних медија, са посебним нагласком на узајамно емитовање програма, копродукцију и размену међу људима, између две земље на основу реципроцитета и узајамне користи. Предвиђено је да Стране подстичу узајамне посете, фокусирајући се на размену искустава у вези са регулаторним политикама у областима радија, телевизије и онлајн аудио-визуелних медија, развојем индустрије, креирањем садржаја и технолошким истраживањем.

1. **Меморандум о разумевању Министарства информисања и телекомуникација Републике Србије и Министарства информационих и комуникационих технологија и националног вођења Републике Уганде**

Меморандум о разумевању има за циљ успостављање оквира за сарадњу у области телекомуникација, промовисање сарадње истраживачких институција у обе земље, као и да допринесе развоју телекомуникационе индустрије. Потписнице Меморандума ће се консултовати или се обратити Међународној унији за телекомуникације, Светском поштанском савезу и другим форумима у области телекомуникација које су од заједничког интереса.

1. **Меморандум о разумевању Министарства информисања и телекомуникација Републике Србије и Агенције за развој медија Републике Азербејџан о сарадњи у области медија и комуникација**

 Меморандум има за циљ јачање, унапређење и развој сарадње у области медија и комуникација између две земље на основу реципроцитета и обостраног интереса. Сарадња ће се одвијати кроз размену информација и искустава; размену најбољих пракси; сарадњу у оквиру иницијатива и пројеката од обостране користи и интереса; организовање састанака, семинара, радионица, обука и конференција.

1. **Меморандум о разумевању Министарства информисања и телекомуникација Републике Србије и Министарства комуникација Републике Индије о сарадњи у области информационих и комуникационих технологија**

Меморандум о разумевању има за циљ да успостави оквир за сарадњу у области информационих и комуникационих технологија (ИКТ) која укључује размену политика, прописа и техничких стандарда у области информационо - комуникационих технологија и промовисање сарадње између истраживачких институција и компанија из обе земље. Сарадња у области ИКТ обухвата: размену најбољих пракси, искустава и стручњака између две земље; организацију обука, техничких консултација и развој људских ресурса у области ИКТ; подстицање размене и сарадње између организација, истраживачких институција и универзитета; промоцију талената и обуку у области дигиталних вештина у информационим и комуникационим технологијама, као и најбољих решења за заштиту у области сајбер безбедности, спровођење заједничких истраживања у овој области и други облици сарадње које утврде стране.

1. **Споразум о сарадњи у области медија и информисања Министарства информисања и телекомуникација Републике Србије и Министарства комуникација Републике Индије**

Меморандум има за циљ даљи развој сарадње и размене у области медија и информисања који обухвата секторе радија, телевизије и онлајн аудио-визуелних медија, са посебним нагласком на узајамно емитовање програма, копродукцију и размену међу људима између две земље на основу реципроцитета и узајамне користи. Предвиђено је да Стране подстичу узајамне посете, фокусирајући се на размену искустава у вези са регулаторним политикама у областима радија, телевизије и онлајн аудио-визуелних медија, развојем индустрије, креирањем садржаја и технолошким истраживањем.

1. **Меморандум о разумевању Министарства информисања и телекомуникација Републике Србије и Министарства комуникација и информатике Републике Индонезије**

Меморандум има за циљ да отвори нове могућности за сарадњу и развој поштанских и поштанско-новчаних услуга и подстицање размене знања, искустава и стручњака између компанија, научних и образовних институција, владиних агенција и других организација две земље које послују у релевантној области.

1. **Меморандум о сарадњи у области информационо-комуникационих технологија Министарства информисања и телекомуникација Републике Србије и Министарства комуникација Државе Кувајт**

Меморандум има за циљ ширење сарадње, подстицање размене знања, искустава и стручњака између компанија, научних и образовних институција, владиних агенција и других организација две земље које послују у области комуникационих и информационих технологија, као и спровођење истраживања у релевантним областима.

1. **Меморандум о разумевању Министарства информисања и телекомуникација Републике Србије и Министарства транспорта и комуникација Републике Бугарске о сарадњи у области информационо-комуникационих технологија**

Меморандум има за циљ успостављање оквира сарадње у области информационо-комуникационих технологија и то: развој иновативних решења у области телекомуникација укључујући 5G мрежу; развој телекомуникација у руралним областима; развој дигиталних вештина; сајбер безбедност; заштита деце на интернету; електронски потпис и услуге од поверења; електронска идентификација и друге области сарадње о којима су се обе земље сагласиле.

1. **Меморандум о разумевању Министарства информисања и телекомуникација Републике Србије и Министарства транспорта, поште и комуникационих технологија Републике Екваторијалне Гвинеје о сарадњи у области информационо-комуникационих технологија**

Циљ Меморандума је успостављање оквира сарадње у области информационо-комуникационих технологија и то: развој иновативних решења у области телекомуникација укључујући 5G мрежу; развој телекомуникација у руралним областима; развој дигиталних вештина; сајбер безбедност; заштита деце на интернету; електронски потпис и услуге од поверења; електронска идентификација; документација и дигитализација културног наслеђа и друге области сарадње о којима су се обе земље сагласиле.

1. **Меморандум о разумевању Министарства информисања и телекомуникација Републике Србије и Министарства телекомуникација, информационих технологија и друштвеног информисања Републике Анголе о сарадњи у области информационо-комуникационих технологија**

Меморандум предвиђа сарадњу две стране у области информационо-комуникационих технологија и то: развој иновативних решења у области телекомуникација укључујући 5G мрежу; развој телекомуникација у руралним областима; развој дигиталних вештина; сајбер безбедност; заштита деце на интернету; електронски потпис и услуге од поверења; електронска идентификација; документација и дигитализација културног наслеђа и друге области сарадње о којима су се обе земље сагласиле.

1. **Меморандум о разумевању између Министарства информисања и телекомуникација Републике Србије и Министарства дигиталног управљања Републике Грчке о сарадњи у области медија и информисања**

Меморандум има за циљ даљи развој сарадње и размене у области медија и информисања који обухвата секторе радија, телевизије и онлајн аудио-визуелних медија, са посебним нагласком на узајамно емитовање програма, копродукцију и размену међу људима између две земље на основу реципроцитета и узајамне користи. Предвиђено је да Стране подстичу узајамне посете, фокусирајући се на размену искустава у вези са регулаторним политикама у областима радија, телевизије и онлајн аудио-визуелних медија, развојем индустрије, креирањем садржаја и технолошким истраживањем.

1. **Меморандум о разумевању између Министарства информисања и телекомуникација Републике Србије и Министарства дигиталног управљања Републике Грчке о сарадњи у области електронских комуникација и поштанских услуга**

Меморандум о разумевању има за циљ да успостави оквир за сарадњу у области електронских комуникација и поштанских услуга и заснован на једнакости, реципроцитету и обостраној користи, у складу са законима, прописима и националним политикама које су на снази у државама потписницама. Сарадња ће се одвијати у следећим облицима: размена праксе, искустава и стручњака; организовање обука, техничких консултација и развој људских ресурса, подстицање размене и сарадње између организација, истраживачких институција и универзитета.

1. **Меморандум о разумевању између Министарства информисања и телекомуникација Републике Србије и Министарства информисања Републике Либан**

Меморандум има за циљ даљи развој сарадње и размене у области медија и информисања који обухвата секторе радија, телевизије и онлајн аудио-визуелних медија, са посебним нагласком на узајамно емитовање програма, копродукцију и размену међу људима између две земље на основу реципроцитета и узајамне користи. Предвиђено је да Стране подстичу узајамне посете, фокусирајући се на размену искустава у вези са регулаторним политикама у областима радија, телевизије и онлајн аудио-визуелних медија, развојем индустрије, креирањем садржаја и технолошким истраживањем.

Активности у процесу приступања ЕУ и међународна сарадња

Послови у области ЕУ интеграција

Министарство информисања и телекомуникација припремило је и доставило прилоге (одговоре) на оперативне закључке са састанка Пододбора за истраживање, иновације, информационо друштво и социјалну политику, који је одржан 7. фебруара 2024. године.

Достављен је попуњен образац за прелиминарну оцену пројектних идеја за капитални пројекат Широкопојасни интернет у руралним подручјима у Србији.

Министарство је припремило и доставило Министарству за европске интеграције обједињени прилог ПГ 10 за **Годишњи извештај о напретку Србије ЕК.** Период на који се извештавање односи је од 15. јуна 2023. до априла 2024. године. Достављени су статистички подаци за период јануар - децембар 2023. године. Припремљен је и достављен прилог у делу Економских критеријума.

Припремљен је други део Годишњег извештаја о напретку Србије, ЕК за преговарачко поглавље 10 Информационо друштво и медији, у сарадњи са институцијама чланицама и секторима у Министарству информисања и телекомуникација. Ажурирани су подаци за период од 19. априла до 1. септембра 2024. године.

У складу са планом за припрему новог Националног програма за усвајање правних тековина Европске уније **(НПАА),** са периодом примене од трећег квартала 2024. године до четвртог квартала 2027. године, чланице преговарачког поглавља 10 извршиле су унос информација и планова у електронску апликацију, којим је координирало Министарство информисања и телекомуникација. Исто тако, обједињен је уводни део за НПАА, који садржи преглед стања усклађивања законодавства са правним тековинама ЕУ, за преговарачко поглавље 10 Информационо друштво и медији и достављен Министарству за европске интеграције.

Министарство је доставило израђене табеле - информације о реализацији планираних мера и активности у делу успостављања или јачања институционалних и административних капацитета на нивоу преговарачке групе 10 Информационо друштво и медији за Национални програм за усвајање правних тековина ЕУ 2022-2025 (НПАА).

У вези са наставком коришћења стручно-техничке помоћи, у имплементацији правних тековина ЕУ у национално законодавство, у оквиру пројекта Policy and Legal Advice Centre (PLAC IV), министарство је, на захтев добијен од МЕИ, доставило информацију о потребама за пружање стручно-техничке помоћи у областима из своје надлежности.

Дато је мишљење на Предлог закључка којим се усваја текст Споразума о финансирању између Србије и Европске комисије у вези са Годишњим акционим планом у корист Републике Србије за 2024. годину, у оквиру Инструмента за претприступну помоћ (IPA III).

Припремљени су и достављени одговори на питања Европске комисије (ЕК) из **Упитника (Анекс 1)** који се односи на Програм Дигитална Европа **(DEP).** Упитник има за циљ да ЕК процени да ли је наша земља предузела одговарајуће мере за заштиту основних безбедносних интереса Европске уније и њених држава чланица. Дата је безбедносна гаранција за фирму Дунав NET, за пројекат SENSE, која се пријавила за учешће у пројекту у DEP.

Припремљен је ажурирани прилог за састанак за „Ревизију кључних тачака појединих пројеката Инвестиционог оквира за Западни Балкан (WBIF), којима су одобрена средства инвестиционог гранта, за пројекат „Увођење широкопојасног интернета у руралним подручјима.

***Одбор за стабилизацију и придруживање ЕК***

У Министарству информисања и телекомуникација припремљени су прилози за Одбор за стабилизацију и придруживање, који је одржан 11. децембра 2024. године у Београду. У вези са тачком из области ИКТ, учествовао је државни секретар за област ИКТ, а у вези са тачком из области информисања државни секретар медија и јавног информисања.

***Пододбор за економска и финансијска питања и статистику ЕК***

Представник Министарства информисања и телекомуникација присуствовао је на припремном састанку Одбора за економска и финансијска питања и статистику који је одржан 5. децембра 2024. године, на коме МИТ није прихватило надлежност за предложену тачку 6.1 – Privatization and enterprise restructuring of Telecom a.d, о чему је послат писани одговор путем имејла и одлучено је да известилац по тој тачки буде Министарство финансија. Након одржаног састанка Одбора дана 10.12.2024. године, достављени су Оперативни закључци, који се не односе на МИТ, па није потребно даље поступање.

***Пододбор за истраживање и иновације, информационо друштво и социјалну политику ЕК***

Министарство информисања и телекомуникација је доставило сагласност на предлог агенде и поделу надлежности за састанак Пододбора за истраживање и иновације, информационо друштво и социјалну политику који ће се одржати 5. фебруара 2025. године. У току је припрема и обједињавање прилога у надлежности МИТ (рок за достављање прилога Министарству за европске интеграције је 27.12.2024.)

Достављен је МЕИ предлог именовања за **Преговарачку групу 10** – Информационо друштво и медији којом председава Министартсво информисања и телекомуникација.

Присуство на консултативном састанку у Министарству за европске интеграције, дана 18.12. 2024. године, у вези са WBIF-ом (Инвестициони оквир за Западни Балкан) – финансирање приоритетних инфраструктурних пројеката из средстава Инструмената за реформе и раст (Reform and Growth Facility – RGF). Тражени су подаци о приоритетним пројектима у оквиру Реформске агенде и времену њиховог кандидовања. У току је припрема одговора Министарству за европске интеграције.

Присуство на састанку у организацији ГИЗ-а, дана 20.12.2024. године – **Иницијатива WiFi4WB** - информативна сесија са општинама ради спровођења програма WIFI4WB – увођење интернета на јавним површинама у општинама.

Мултилатерална сарадња

Представник Министарства информисања и телекомуникација учествовао је на два састанка Управног одбора за Дигитални самит за Западни Балкан (Western Balkan Digital Summits 2024) у Републици Албанији (Тирана) и у СР Немачкој (Берлин). Дигитални самит има за циљ стварање платформе за дијалог и сарадњу међу земљама на Западном Балкану у вези са дигиталном трансформацијом и дигитализацијом уопште.

Представник Министарства је узео учешће на састанку одржаном 6. јуна 2024. године у Босни и Херцеговини (Сарајево), који је организован од стране Савета за регионалну сарадњу (Regional Cooperation Council), у циљу заједничког окупљања радних група економија Западаног Балкана на којем се говорило о политици роминга, широкопојасном приступу и 5Г мрежи. Састанку су присуствовали представници министарстава и регулатора свих шест економија Западног Балкана, представници Савета за регионалну сарадњу, представници ЕU4Digital и DGCONNECT.

Представник Министарства учествовао је на састанку Радне групе за имплементацију циљева Декларације из Софије о Зеленој агенди за Западни Балкан, који је одржан 4. априла 2024. године.Узето је учешће на догађају 4. јуна 2024. године поводом прославе Дана Европе у Крагујевцу на панелу „Европа је наша кућа – Дигитализација и иновације”.

***Сарадња са Саветом Европе***

- Израђени коментари на Нацрт извештаја ЕКРИ о Србији;

- Узето учешће на другом састанку Генералне секретарке Савета Европе и председника међувладиних комитета у Стразбуру;

- Узето учешће на свим састанцима Бироа управљачког комитета за медије и информационо друштво ЦДМСИ;

- Извршено председавање 25. пленарном седницом Бироа управљачког комитета за медије и информационо друштво ЦДМСИ у Стразбуру;

- Извршено председавање 26. пленарне седнице Бироа управљачког комитета за медије и информационо друштво ЦДМСИ у Стразбуру;

- Израђен Извештај о примени препоруке Комитета министара Савета Европе ЦМ/Рец (2010)5 у Републици Србији у вези са мерама усмереним на борбу против дискриминације на основу сексуалне оријентације и родног идентитета;

- Израђен Извештај о примени препоруке Комитета министара Савета Европе CM/Rec (2010)5 у Републици Србији у вези са мерама усмереним на борбу против дискриминације на основу сексуалне оријентације или родног идентитета;

- Узето учешће на састанку са делегацијом Саветодавног комитета Оквирне конвенције Савета Европе у Београду;

- Узето учешће на радионици о комерцијалним комуникацијама у организацији пројекта који спроводи Канцеларија Савета Европе у Београду;

- Узето учешће на Годишњој тематској конференцији о заштити новинара и дијалогу свих заинтересованих страна Савета Европе у оквиру кампање Новинари су важни у Стразбуру.

***Програмирање и спровођење пројеката***

- Узето учешће на састанку Управљачког одбора пројекта Савета Европе „Заштита слободе изражавања и медија у Србији“ (PROFREX) у Београду.

Канцеларија Савета Европе у Београду од 2023. године спроводи трогодишњи Пројекат „Заштита слободе изражавања и медија у Србији (PRO-FREX)“ чији је укупан буџет 720 000 евра који финансијски подржавају Европска унија и Савет Европе. Пројекат омогућава институцијама корисницима и организацијама цивилног друштва у Србији да напредују ка испуњавању својих реформских агенди у области слободе изражавања и слободе медија, у складу са европским стандардима.

- Узето учешће на састанку поводом почетка рада ИПА пројекта Јачање слободе изражавања и слободе медија у Србији,

Министарству информисања и телекомуникација у 2024. години одобрен је трогодишњи ИПА пројекат Јачање слободе изражавања и слободе медија у Србији, у вредности од 1.500.000 евра, чије је спровођење у септембру започела Мисија ОЕБС-а у Републици Србији као имплементатор пројекта са циљем обезбеђивања подршке за имплементацију Акционог плана за имплементацију Стратегије развоја система јавног информисања у Републици Србији 2020-2025.

***Конвенције Уједињених нација и други механизми***

- Израђено мишљење о примени приоритетних препорука број 17 (Браниоци људских права), 19 (Пословна и економска, социјална и културна права) 31 (Идентификациона документа), као и на Предлог закључка са образложењем;

- Израђен прилог за Четврти периодични извештај РС о примени Међународног пакта о грађанским и политичким правима;

- Израђено мишљење на текст нацрта „Међународне конвенције УН за борбу против коришћења информационо-комуникационих технологија у криминалне сврхе“;

- Израђен допис поводом ОХЦХР у вези са резолуцијом СЉП број 55/8 о правима особа са инвалидитетом.

***ОЕБС***

- Израђен прилог за одговор на ОДХИР препоруке;

- Израђен прилог за иступање делегације Србије на Конференцији ОЕБС Људске димензије у Варшави.

***ФРАНКОФОНИЈА***

- Узето учешће на састанку са шефом техничке мисије Ериком Попом из Регионалне канцеларије и израђен прилог за Народну скупштину у области борбе против дезинформација у циљу припреме за састанка са Парламентарном скупштином Франкофоније о ИФ из Букурешта;

- Израђен прилог о информисању и медијима за кандидатуру РС за пуноправног члана Међународне организације Франкофоније (о ИФ у складу са упитником о ИФ);

- Израђен прилог за Народну скупштину у области борбе против дезинформација у циљу припреме за састанка са Парламентарном скупштином Франкофоније.

***УНЕСКО***

- Израђен прилог за иступање делегације на 20. заседању Извршног савета Унеска;

- Узето учешће на 13. састанку Националне комисије за УНЕСКО;

- Узето учешће у статусу посматрача у 34. седници Међувладиног савета Међународног програма за развој комуникационих потврда ИПДЦ Унеско.

Остале активности

1. **Рангирање Републике Србије на међинародном нивоу у области електронских комуникација и информационе безбедности**

a) Према УН истраживању о развоју електронске управе (UN eGovernment Survey) 2024, Република Србија успела је да задржи статус земље са високим нивоом развоја електронске управе, потврђујући своју позицију међу глобалним лидерима у овој области и да напредује за једно место (39. у односу на 40. у 2022. год.).

Посебан успех представља чињеница да је Србија 2024. године остварила помак на глобалној листи у великој конкуренцији у односу на 2022. годину, чиме је додатно ојачала свој међународни углед у области дигиталне управе.

б) Препознајући достигнућа Републике Србије у области дигиталног друштва, угледни институт „Портуланс“ Универзитета у Оксфорду објавио је престижни Network Readiness Index (NRI) за 2024. годину. Република Србија остварила је значајан успех, напредујући за читавих 8 места у односу на претходну годину и заузевши 47. позицију у конкуренцији 133 земље широм света.

Србија је ове године потврдила своју позицију регионалног лидера у дигиталној трансформацији, надмашивши више чланица Европске уније из региона, попут Хрватске (59), Румуније (57) и Грчке (56). Такође, Србија је далеко испред осталих земаља Западног Балкана, укључујући Црну Гору (65), Северну Македонију (77), Албанију (84) и Босну и Херцеговину (90).

в) Међународна телекомуникациона унија (ITU), специјализована агенција Уједињених нација, сврстала је Републику Србију међу најуспешније државе у контексту глобалног индекса информационе безбедности. Тај податак наведен је у публикацији у издању ITU под насловом „Глобални индекс информационе безбедности“. Према овом рангирању Република Србија нашла се у првој од пет група држава која обухвата земље са највишим нивоом развоја у области информационе безбедности.

 Међународна телекомуникациона унија вредновала је пет кључних компоненти развоја, и то правни оквир, техничке мере, организационе мере, јачање капацитета и међународну сарадњу. Република Србија препозната је као једна од водећих земаља у свим овим аспектима чиме је потврђен значајан допринос наше земље у осигуравању високог нивоа информационе безбедности.

1. **Раст извоза ИКТ производа и услуга**

Настављен је значајан раст прихода од извоза ИКТ производа и услуга. Према последњим статистичким подацима објављеним у децембру, у првих десет месеци 2024. године извоз производа и услуга у области информационо-телекомуникационих технологија достигао вредност од 3.342.000.000 евра што представља увећање за чак 20% у односу на исти период претходне рекордне 2023. године.

Такође, од 2012. до 2023. године приход од извоза ове привредне гране увећан је за 10 пута те је током претходне године износио 3.44 милијарде ЕУР, док се на основу постојећих резултата очекује да до краја ове године суфицит достигне чак 4 милијарде ЕУР.

1. **Споразум о сарадњи на преносу хитних информација грађанима у случају најаве или појаве опасности од елементарне непогоде или техничко-технолошке несреће**

 Грађани који користе услуге мобилне телефоније добијају од 15. септембра СМС поруке о најави или појави опасности од елементарних непогода и техничко-технолошких несрећа, а на основу Споразума о сарадњи на преносу хитних информација грађанима у случају најаве или појаве опасности од елементарне непогоде или техничко-технолошке несреће, који су потписали министар информисања и телекомуникација и министар унутрашњих послова.

1. **Сарадња са Канцеларијoм UNICEF-a**

Министарство информисања и телекомуникација и Канцеларија UNICEF у Републици Србији, а уз подршку стручног тима Центра за интеграцију младих, постигли су договор о интензивирању сарадње у циљу пружања континуиране подршке младима како би се заштитили од изазова који вребају на интернету, односно како би стекли знања и вештине потребне за одговорно коришћење информационо-комуникационих технологија.

1. **Сарадња са компанијом А1 Србија д.о.о.**

Министарство информисања и телекомуникација и компанија А1 Србија д.о.о. остварили су сарадњу у области дигиталне едукације и безбедности на интернету у оквиру платформе „Bolji online“. Министарство информисања и телекомуникација је препознато као институција која се озбиљно и посвећено бави темом заштите и безбедности деце на интернету и у складу са тим пружа подршку наведеном пројекту, посебно захваљујући Националном контакт центру за безбедност деце на интернету и платформи „Паметно и безбедно“.

„Bolji online“ платформа је лансирана у октобру 2024. године. Сарадња која је остварена подразумева и да је платформа „Паметно и безбедно“ оглашена на платформи „Bolji online“ и да позива сва лица која трпе било какав вид насиља на друштвеним мрежама, да се јаве на број 19833 и да посете платформу „Паметно и безбедно“.

1. **Дводневна радионица „Усклађеност и сарадња - од НИС2 директиве до јавно-приватног партнерства“**

Министарство информисања и телекомуникација и NALED, уз подршку TAG International и Амбасаде Уједињеног Краљевства, организовали су 2. и 3. октобра 2024. године другу по реду радионицу на тему информационе безбедности и јаво-приватног партнерства. Главне теме радионице биле су јачање сарадње приватног и јавног сектора, преношење знања и искустава, ефикасно спровођење кампања за јачање свести, као и кључне новине и предности нове НИС2 директиве. Нова радионица окупила је учеснике из јавног и приватног сектора који су, поред наведених тема, имали могућност да чују од британских и регионалних експерата и о теми вештачке интелигенције у области сајбер безбедности, размени информација и шемама сертификације.

1. **Први састанак ЦЕФТА експертске групе за електронске потписе**

У Београду је дана 26. новембра 2024. године одржан први састанак ЦЕФТА експертске групе за електронске потписе ради започињања активности које треба да доведу до признавања квалификованих електронских потписа и потенцијално других услуга од поверења у ЦЕФТА чланицама, а што је веома значајно за унапређење електронског пословања и јачање правне сигурности приликом употребе квалификованих електронских потписа и других услуга од поверења.

На иницијалном састанку је било речи о могућим моделима за реализацију прихватања услуга од поверења у складу са ЦЕФТА процедурама. Истакнут је значај сарадње са Европском комисијом и усклађивања са стандардима Европске уније у овој области. У наредном периоду очекује се интензивирање рада радне групе у циљу реализације планираних активности.

1. **Семинар о пријављивању рањивости у ИКТ производима и услугама**

У складу са Акционим планом за реализацију Стратегије развоја информационог друштва и информационе безбедности у Републици Србији од 2021. до 2026. године, за период од 2024. до 2026. године („Службени гласник РС”, број 70/2024), Министарство информисања и телекомуникација је, уз подршку Женевског центра за управљање сектором безбедности (DCAF – Geneva Centre for Security Sector Governance), организовало семинар о пријављивању рањивости у ИКТ производима и услугама од 3. до 4. децембра 2024. године у Врднику у циљу упознавања са различитим европским приступима и националним политикама које постоје у овој области, а како би се размотрио приступ Републике Србије овом питању кроз дискусију свих релевантних представника јавног и приватног сектора. Семинару су присуствовали релевантни представници државних органа, али и представници приватног сектора.

*Конкурси у области јавног информисања*

Министарство информисања и телекомуникација спровело је конкурсе за суфинансирање пројеката производње медијских садржаја и стручне едукције, унапређења професионалних и етичких стандарда и истраживања у области јавног информисања у 2024. години, и то**:**

1. Конкурс за суфинансирање проjеката производње медијских садржаја намењених особама са инвалидитетом (износ опредељених средстава увећан је за 20% у односу на 2023. годину, и то са 15 на 18 милиона динара);
2. Конкурс за суфинансирање проjеката производње медијских садржаја намењених припадницима српског народа у земљама региона (износ опредељених средстава увећан је за 20%, у односу на 2023. годину, и то са 29 на 34,8 милиона динара);
3. Конкурс за суфинансирање проjеката oрганизовања и учешћа на стручним, научним и пригодним скуповима, као и унапређивања професионалних и етичких стандарда у области jавног информисања, за који је опредељен износ од 30 милиона динара;
4. Конкурс за суфинансирање проjеката производње медијских садржаја за интернет медије за који је опредељен износ од 34 милиона динара;
5. Конкурс за суфинансирање проjеката производње медијских садржаја за радио за који је предељен износ од 34 милиона динара;
6. Конкурс за суфинансирање проjеката производње медијских садржаја за телевизије за који је опредељен износ од 75 милиона динара;
7. Конкурс за суфинансирање проjеката производње медијских садржаја за штампане медије и сервисе новинских агенција за који је опредељен износ од 42 милиона динара;
8. Конкурс за суфинансирање проjеката производње медијских садржаја који се реализују путем електронских медија чији издавачи имају седиште на територији АП Косово и Метохија (износ опредељених средстава увећан је за 100%, у односу на 2023. годину, и то са 10 на 20 милиона динара) и
9. Конкурс за суфинансирање проjеката производње медијских садржаја на језицима националних мањина (износ опредељених средстава увећан је за 20%, у односу на 2023. годину, и то са 41 на 49,2 милиона динара).

Укупан број приспелих пројеката: 1139

Број подржаних пројеката: 471

Износ средстава у 2024. години: 337 милиона динара

Износ средстава у 2023. години: 310 милиона динара

На основу дискреционог права министра додељена су средстава за појединачна давања за суфинансирање пројеката из области јавног информисања.

Укупан број приспелих пројеката за појединачна давања: 37

Број подржаних пројеката: 26

Износ средстава у 2024. години: 14.700.000,00 динара

Пројекти

1. **Пројекат заједничке изградње широкопојасне комуникационе инфраструктуре у руралним пределима Републике Србије**

Пројекат у фази 1 спроводи се кроз заједничку изградњу широкопојасне комуникационе инфраструктуре у белим зонама у Републике Србије и обухвата 395 насеља са ~65.000 домаћинстава, као и ~400 школа у више од 80 општина у Републици Србији. Дужина оптичке мреже износи ~1.615 км. Планира се да грађевински радови буду завршени до средине 2025. године, а до дана подношења овог извештаја окончани су радови у 340 насеља што је нешто више од 90% уговорених радова.

У фази 2 је дефинисано повезивање чак ~580 насеља са ~78.000 домаћинстава која су далеко више разуђена, са укупном дужином оптичке трасе од око 3920 км. Успешно је завршен процес преткфалификације и покренут други корак јавне набавке са роком за достављање понуда до 6. јануара 2025. године. Завршетак реализације свих активности у оквиру фазе 2 овог пројекта планиран је за последњи квартал 2026. године. Вредност пројекта у фази 2 је процењена на око 103,5 милиона евра.

1. **Софтвер за успостављање система за хитно или рано упозоравање и обавештавање грађана у случају надолазеће или непосредне непогоде или несреће, путем СМС–а, на тачно одређеном географском подручју**

Основна функција софтверског решења подразумева успостављање брзе реакције у случају ванредних ситуација  на одређеној територији. Систем ће по начину алармирања бити сличан систему „Пронађи ме”, али ће имати и додатне функционалности.

Случајеви ванредних ситуација о којима ће грађани бити информисани односиће се на временске и друге непогоде, као и на несреће за које Министарство унутрашњих послова процени да спадају у ову категорију.

У овој фази успостављен и пушптен у рад 15. септембра 2024. године софтвер за слање СМС порука за случај хитног или раног информисања грађана на тачно одређеној локацији. Такође, предвиђено је да ова информација стигне и телевизијским и радио станицама електронским путем како би и они хитно реаговали.

За 2025. годину планирано је да се додатно успостави још један канал за хитно упозоравање јавности путем ЦБС система на мобилном апарату који ће пратити звучна мелодија. Овим системом биће обухваћени и корисници страних мобилних мрежа затечени на нашој државној територији погођеној ванредном ситуацијом. Такође, овај систем подразумева и брже информисање него путем слања СМС порука, али због корисника који имају старије моделе телефонских апарата у плану је да остане и SMS обавештење.

Паралелним системима обавештавања (СМС и ЦБС) Република Србија ће ући у групу од свега неколико држава Европе које имају оба начина упозоравања јавности.

Систем за обавештавање у случају ванредних ситуација је први пут успешно активиран 23.12.2024. године у циљу обавештавања грађана о временским непогодама односно најави великих количина снежних падавина у деловима наше земље.

1. **Пројекат Дигитализација туристичке понуде Републике Србије**

Реализација пројекта иде у складу са планом. До сада је реализован комплетан уговор за Фазу 1 и две трећине уговора за Фазу 2, док ће последња етапа Фазе 2 бити реализована средином до јесени 2025. године како би се букинг систем у тренутку покретања одмах повезао са системом електронском плаћања на чијем омогућавању ради НБС а на успостављању тржишни учесници који је потребно да региструју могућност електронског плаћања за пружаоце услуге смештаја регистроване у систему еТуриста. У току су разговори са НБС по питању временског оквира за стицања услова за предметну активност.

Платформа за приказ туристичких садржаја је развијена у потпуности и ангажован је тим стручњака који ради рецензију и лекторисање текстова које су доставиле локалне туристичке организације који нису задовољавајућег квалитета и поред више кругова исправки и дорада. Процеси рецензије и лектуре одвијају се паралелно планираном динамиком уз мања кашњења проузрокована недостатком квалитетног материјала за обраду. Очекује се да ће информативни део платформе (Туристички асистент – www.posetisrbiju.gov.rs) бити спреман за пуштање у рад до током 12.2.2025. године када је планирано свечано обележавање пуштања платофрме у рад у Народном музеју Србије.

Букинг део платформе је у развоју и очекује се да ће бити спреман за пуштање у рад до средине јесени 2025. године.

1. **ПОВЕЗАНЕ ШКОЛЕ - Изградња WLAN мреже у школама фаза 3**

Реализација пројекта иде у складу са планом, реализовани су сви планирани уговори. У циљу мањег оптерећења националног буџета, преостали износ средстава у кредиту од 400.000,00 ЕУР је искоришћен за набавку резервних делова за одржавање школских мрежа и покренута је последња набавка у оквиру пројекта. Спроведена је набавка и уговор је закључен у износу од 397.950,00 ЕУР за набавку резервних делова и који ће бити реализован до краја 2024. године.

Опрема је испоручена у складу са уговором и тиме је осигурана потребна количина резервних делова за целу школску 2024./2025. годину. Поред тога, Министарство је издвојило средства у оквиру лимита у буџету РС за услуге подршке, одржавања и уградње резервних делова за целу школску 2024./2025. годину.

Јавни позиви

На веб презентацији Министарства објављен је списак 201 насеља у Републици Србији и позив заинтересованим привредним субјектима који обављају делатност електронских комуникација у смислу Закона о електронским комуникацијама („Службени гласник РС”, број 35/23) и који су уписани у евиденцију оператора јавних комуникационих мрежа и услуга коју води Регулаторно тело за електронске комуникације и поштанске услуге, да се изјасне да ли у наредном трогодишњем периоду (до краја 2027. године) имају инвестиционе планове за изградњу широкопојасне мрежне инфраструктуре у једном или више насеља и да о томе обавесте Министарство путем мејла: javnipoziv@mit.gov.rs до 25.11.2024. године. У наведеном периоду привредни субјекти су обавестили Министарство о својим инвестиционим плановима на основу чега је коригован и допуњен списак насеља која су кандидати за заједничку изградњу.

Министарство је, на својој веб презентацији, објавило Јавни позив за учешће у спровођењу Програма заједничке изградње широкопојасне комуникационе инфраструктуре у руралним и неразвијеним подручјима Републике Србије.

Наведени Јавни позив се односи на заједничку изградњу широкопојасне комуникационе инфраструктуре за насеља за која привредни субјекти нису исказали инвестиционе планове и спроводиће се у складу са Уредбом о утврђивању Програма развоја широкопојасне комуникационе инфраструктуре у руралним и неразвијеним подручјима Републике Србије за период 2024-2026. године („Службени гласник РС“, број 68/24).

 У складу са Одлуком о расписивању Јавног позива за учешће у спровођењу Прoграма заједничке изградње широкопојасне комуникационе инфраструктуре у руралним и неразвијеним подручјима Републике Србије за период 2024-2026. године (у даљем тексту: Програм), коју је донео министар информисања и телекомуникација, Јавни позив садржи услове које привредни субјекти морају да испуне за учествовање на Јавном позиву, начин пријављивања, потребну документацију, рок за подношење пријава, датум њиховог отварања, критеријуме за вредновање и рангирање сваке поднете пријаве, као и начин одлучивања о избору прворангиране пријаве привредног субјекта који ће учествовати на заједничкој изградњи широкопојасне комуникационе инфраструктуре у руралним пределима Републике Србије.

Пре отпочињања спровођења Јавног позива, Министарство је, у складу са чланом 30. Законом о контроли државне помоћи („Службени гласник РС”, број 73/19), Комисији за контролу државне помоћи, поднело пријаву државне помоћи која је садржала нацрт Јавног позива, уговора и других аката чији је правни основ прописан Програмом.

Комисија за контролу државне помоћи је решењем од 6. децембра 2024. године, оценила постојање државне помоћи коју Министарство додељује за развој широкопојасне комуникационе инфраструктуре у руралним и неразвијеним подручјима Републике Србије за период 2024-2026. године, као и да је државна помоћ усклађена са правилима за доделу државне помоћи, односно потврдила је испуњеност критеријума за доделу државне помоћи. У складу са наведеном одлуком, за потребе спровођења Јавног позива образована је стручна Комисија за вредновање и рангирање пријава привредних субјеката, која ће утврдити Листу вредновања и рангирања пријава привредних субјеката, у року од 30 дана од дана истека рока за подношење пријава. Министарство ће донети Одлуку о избору прворангиране пријаве привредног субјекта који ће учествовати на заједничкој изградњи широкопојасне комуникационе инфраструктуре у руралним пределима Републике Србије и објавиће је на својој веб презентацији.

 Средства за спровођење Програма обезбеђена су Законом о потврђивању Уговора о зајму (Пројекат изградње широкопојасне комуникационе инфраструктуре у руралним пределима 2) између Републике Србије и Европске банке за обнову и развој („Службени гласник РС − Међународни уговори”, број 1/22).

Национални контакт центар за безбедност деце на интернету

Национални контакт центар за безбедност деце на интернету (у даљем тексту: НКЦ) је током 2024. године, у склопу својих редовних активности, регистровао укупно 5.474 комуникације, од чега је 3.776 телефонских позива, 1.561 имејлова и 137 путем друштвених мрежа.

Креирано је 986 предмета, од којих je 936 саветодавне природе, а 50 предмета упућено је надлежним институцијама на даље поступање: 2 премета Тужилаштву за високотехнолошки криминал и 48 предмета Министарству унутрашњих послова.

***Вебинари***

- Вебинар „Безбедност деце на интернету“ за запослене у јавној управи, организован од стране Националне академије за јавну управу и Министарства информисања и телекомуникација;

- Вебинар „User Empowerment within the Metaverse“ који је организовала INHOPE организација;

- Вебинар „Artificial intelligence and immersive technologies: assessing the benefits and risks for children and young people“ који је организовала INHOPE организација;

- Вебинар „Helping children and young people to develop healthy digital habits“, који је организовала INHOPE организација;

- Вебинар „Accessibility of web content“ који је организовала INHOPE организација;

- Вебинар „Безбедност деце на интернету“ за запослене у Немачкој агенцији за међународну сарадњу (ГИЗ).

***Конференције и панел дискусије***

- Конференција „Безбедност без изузетка“, одржан панел на тему „Злоупотреба фотографија и регрутовање од стране предатора и говор мржње“;

- Конференција „Принудно просјачење у Србији - приказ затеченог стања“ у организацији НВО АСТРА;

- Конференција „Безбедност деце у дигиталној епохи“ у организацији Фондације „Ангелина“,

- Међународни дан девојчица у ИКТ-у;

- Конференција „Сигурно сурфовање: Безбедна и одговорна употреба интернета код деце и младих“, организована од стране дневног листа „Ало“;

- Конференција „Једнаке. Сигурне. Оснажене“, организована од стране Кабинета министарке без портфеља Татјане Мацуре;

- Конференција „Вукобратовићеви дани роботике“ организована од стране Дечијег иновационог центра и Електротехничког факултета у Београду;

- Конференција „ Безбедност и одговорност“ у организацији Центра за несталу и злостваљану децу;

- Јавна дебата „Од бајки до кликова: Како медији обликују дечији свет“ у оквиру Дечије недеље у организацији „Пријатељи деце Србије“.

***Образовни програми и радионице***

- Образовни програми за вршњачке едукаторе у организацији НВО „Астра“;

- Тренинг „Training of Trainers in Cyber Hygiene“ који је организовала Регионална школа за јавну управу (ReSPA);

- Радионица „Workshop on the transposition of the Digital Services Act (DSA) in EU Member States“ у организацији TAIEX одељења Европске комисије;

- Семинар на тему дигиталне трансформације, организован од стране Регионалне школе за јавну управу (ReSPA);

- Предавање за просветне раднике на Копаонику, а на позив Едукативног центра за учење, едукацију и развој креативности „Мина“;

- Реализација презентације за запослене у UNDP-у;

Реализација презентације за полазнике школе роботике и рачунарства „Мој генијалац“;

- Стручњаци Националног контакт центра одржали су 24. децембра 2024. године предавање на тему безбедности деце на интернету запосленима у Секретаријату за културу, спорт, младе и социјално старање у Општини Никшић. Такође, посетили су Српску кућу у Подгорици и том приликом се састали са председником Српског националног савета у Црној Гори Момчилом Вуксановићем.

 ***Учешће на догађајима***

- Обележавање десетогодишњице такмичења из математике „Мост математике“;

- Сајам спорта под слоганом „СПОРТ ЈЕ ЖИВОТ – ЖИВОТ ЈЕ СПОРТ“;

- Округли сто Националне платформе „Чувам те“;

- Сајам образовања и наставних средстава у Београду;

- Промоција прве националне кампање о бесплатном броју за несталу децу у Србији 116 000, под називом „Да будемо сви на броју“;

***Споразуми и сарадње***

- Започета сарадња са Спортским савезом Србије, Библиотекарским друштвом Србије и Националном асоцијацијом канцеларија за младе;

- Започета сарадња са листом за децу „НЕВЕН“;

- Настављена сарадња са часописима за децу „Јежурко“ и „Мој фазон“;

- Посета удружењу „Женска иницијатива“;

- Успостављена сарадња са Фондацијом „Ангелина“;

- Партнерство у кампањи „Бољи онлајн“ коју је покренула компанија А1;

- Настављена је сарадња са Центром за несталу и злостављану децу (ЦНЗД).

Акредитација програма „Безбедност деце на интернету и библиотеке“ у оквиру програма сталног стручног усавршавања у библиотечко-информационој делатности

Акредитован је код Народне библиотеке Србије програм Министарства информисања и телекомуникација на тему „Безбедност на интернету и библиотеке“ у оквиру Конкурса за акредитацију програма сталног стручног усавршавања у библиотечко-информационој делатности за 2025. годину.

Програм је акредитован на годину дана, а циљ је унапређење компетенција библиотекара из области безбедности на интернету и коришћења информационо-комуникационих технологија. Библиотекари ће стећи неопходна знања о безбедној употреби информационо-комуникационих технологија што ће унапредити њихово пословање али и могућност да пруже ажурне информације и подршку корисницима, посебно деци и младима који су често изложени дигиталним опасностима.

***Остале активности***

- Присуство на Safer Internet Forum-у у Бриселу, годишњој међународној конференцији;

- Имплементација нове верзије апликације Live 3.0. за пријем и прослеђивање предмета надлежним институцијама;

- Представница НКЦ-а, узела је учешће као панелиста на конференцији „Сви смо важни“ о превенцији насиља;

- Едуктори центра су дали бројне изјаве и интервјује за различите медије ( РТС, ТВ Коперникус. ТВ Уна, Н1, Вечерње Новости, Танјуг, Курир…).

***Закључени уговори и споразуми***

- Уговор о набавци услуге предузимања превентивних мера промовисања и емитовања радио садржаја на РТС-у, у јавном интересу, а у вези са безбедношћу и заштитом деце на интернету, закључен између Министарства информисања и телекомуникација и Радио телевизије Србије;

- Уговор о набавци услуге предузимања превентивних мера промовисања и емитовања радио садржаја на РТВ-у, у јавном интересу, а у вези са безбедношћу и заштитом деце на интернету, закључен између Министарства информисања и телекомуникација и Радио телевизије Војводина;

- Споразум о међусобној сарадњи у области безбедности и заштити деце при коришћењу информационо-комуникационих технологија између Министарства информисања и телекомуникација и Библиотекарског друштва Србије;

- Споразум о сарадњи са Спортским савезом Србије у области безбедности и заштите деце при коришћењу информационо–комуникационих техннологија.

- Споразум о међусобној сарадњи у области безбедности и заштите деце при коришћењу информационо-комуникационих технологија између Министарства информисања и телекомуникација и Националне асоцијације Канцеларија за младе

Сарадња са Републиком Српском

(активности у оквиру договора постигнутих током Свесрпског сабора)

1. **Унапређење везе између Академске мреже Републике Србије (АМРЕС) и Академске и истраживачке мреже Републике Српске (САРНЕТ)**

Академска мрежа Републике Србије (АМРЕС) и Академска и истраживачка мрежа Републике Српске (САРНЕТ) већ сарађују у погледу обезбеђивања интернета за високошколске установе.

Наиме, високошколске установе у Републици Српској повезане су на АМРЕС мрежу чиме се обезбеђује брза, поуздана и безбедна интернет веза за све кориснике.

У циљу реализације овог договора АМРЕС је спровео све неопходне активности које су потребне за унапређење интернет везе на 10 GB по секунди, а до краја године очекује се да САРНЕТ предузме све активности са своје стране како би се активност у оквиру постигнутог договора реализовала у потпуности.

Договор две стране ће допринети омогућавању још квалитетније интернет везе ка високошколским установама у Републици Српској и додатно унапредити рад свих корисника ове услуге.

1. **Сарадња Националног контакт центра за безбедност деце на интернету са Републиком Српском**

У складу са Декларацијом Свесрпског сабора о заштити националних и политичких права и заједничкој будућности српског народа, од 8. јуна 2024. године, Национални контакт центар Министарства информисања и телекомуникација за безбедност деце на интернету проширио је активности и на територији Републике Српске те су Република Србија и Република Српска отпочеле са спровођењем сарадње и у области безбедности деце на интернету.

У складу са тим, августа месеца 2024. године у атлетском кампу у Бијељини стручњаци Националног контакт центра за безбедност деце на интернету одржали су обрзовне програме током којих су упознали полазнике са опасностима на интернету и дали препоруке за безбедно коришћење интернета. Такође, 6. августа 2024. године у Бањалуци одржана је обука за државне службенике Републике Српске.

Национални контакт центар Министарства информисања и телекомуникација за безбедност деце на интернету предузима превентивне мере у вези са безбедношћу и заштитом деце на интернету, као и са активностима од јавног интереса. Све активности реализују се путем образовних програма и информисања деце, родитеља и наставника о предностима, ризицима и начинима безбедног коришћења интернета, као и путем јединственог места за пружање савета и пријем пријава у вези са безбедношћу деце на интернету.

Национални контакт центар већ годинама реализује образовне радионице намењене деци, родитељима и наставницима у основним и средњим школама у Републици Србији које за циљ имају стицање знања и вештина код полазникау вези са ризицима, превентивном деловању и реакцији у случају угрожавања интереса на интернету.

1. **Сарадња Министарства информисања и телекомуникација са Министарством унутрашњих послова Републике Српске**

Дана 23. јула 2024. године одржан је састанак представника Министарства информисања и телекомуникација са представницима Министарства унутрашњих послова Републике Српске у циљу даље реализације оперативних корака институција Републике Србије и Републике Српске постигнутих током Свесрпског сабора у Београду.

Овом приликом конкретизовани су раније постигнути договори, креиран је план даљих заједничких активности, као и кораци за њихову успешну реализацију. Договорен је читав низ активности у области информационе безбедности и услуга од поверења, као и наставак заједничког рада на имплементацији система дигиталне идентификације и услуга поверења.

*Годишња реализација буџета*

У прилогу извештаја налази се табеларни преглед Извршење буџета по програмским активностима за период јануар – децембар 2024. године.